शिमला: आई.जी.एम.सी. में स्क्रब टाइफस से फिर एक बच्चे की मौत हो गई है। यह 4 वर्षीय बच्चा कुल्लू का रहने वाला था। अब तक की स्क्रब टाइफस से यह 5वीं मौत है। इनमें 3 बच्चे और 2 पुरुष शामिल हैं। आई.जी.एम.सी. में प्रदेशभर से 1 हजार लोग स्क्रब टाइफस के टैस्ट करवा चुके हैं जबकि 130 के करीब लोग स्क्रब टाइफस की चपेट में आए हैं। बरसात के दिनों में उगने वाली घास में पाए जाने वाले पिस्सू से स्क्रब टाइफस अधिक फैलता है, जिससे मरीज की मौत तक हो जाती है, ऐसे में चिकित्सकों द्वारा भी लोगों को तर्क दिया जा रहा है कि इस बीमारी से बचने के लिए सावधानी बरतनी होगी।